VESU E DUA NA TURAGA YABAKI 39 NI KUNEI VUA NA METHAMPHETAMINE..
Written by Mika Qalobula on November 17, 2022
E a mai vesu nikua e dua na Turaga yabaki 39,ena kena curumi vakaukauwa na nona i tikotiko mai vei ratou na Western Division Taskforce kei ratou mai na Fiji Detector Dog Unit,ka qai laurai mai kina e so na pauta vulavula,ka vakabauti ni methamphetamine.
Na turaga oqo e vakaitikiotiko mai Namoli, mai Nadi,ka vakaraitaka na Chief Operations Officer Assistant Commissioner of Police (ACP) Abdul Khan,ni ratou a curuma vakaukauwa na nona i tikotiko ni oti na kena vakasokumuni e so nai tukutuku me baleta na nona oka tiko na turaga oqo,ena kena volitaki tiko vakatawadodonu na waigaga ni veivakamatenitaki.
E tomana na nona i tukutuku ka kaya,ni ratou na tomana tiko ga na Tabana ni ovisa na nodra vesu o ira na oka tiko e na kena volitaki se vakayagataki na wai gaga ni veivakamtenitaki,ka vakavotukana na nodratou veiqaravi ena nodra cakacakavata kei na veivuke ni lewe ni vanua.
VITIFM 92.2FM/92FM/92.6FM
VITIFM – E KAMICA QAI KACHI
Source – Fiji Police.
fij_Latn eng_Latn fij_Latn fij_Latn fij_Latn fao_Latn fij_Latn eng_Latn